Diari Oficial de la Generalitat Valenciana


Sumari del DOGV 4876, del 04-11-2004 (2004/11970)

RESOLUCIÓ de 27 d'octubre de 2004, de la Direcció General d'Ensenyament, per la qual s'adjudica el premi de la fase de la Comunitat Valenciana del V Concurs Hispanoamericà d'Ortografia de l'any 2004, convocat per la Resolució de 20 de juliol de 2004, de la Direcció General d'Ensenyament (DOGV de 29 de juliol de 2004).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4876

Data del DOGV
:   04-11-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/11082


Organisme emissor
:   Conselleria de Cultura, Educació i Esport

Tipus de document
:   Resolució

RESOLUCIÓ de 27 d'octubre de 2004, de la Direcció General d'Ensenyament, per la qual s'adjudica el premi de la fase de la Comunitat Valenciana del V Concurs Hispanoamericà d'Ortografia de l'any 2004, convocat per la Resolució de 20 de juliol de 2004, de la Direcció General d'Ensenyament (DOGV de 29 de juliol de 2004). [2004/Q11122]
  
La Resolució de 20 de juliol de 2004, de la Direcció General d'Ensenyament (DOGV de 29 de juliol de 2004), ha convocat per a la Comunitat Valenciana la fase de la Comunitat del V Concurs Hispanoamericà d'Ortografia en castellà de l'any 2004.
  
La resolució citada anteriorment establix en el seu apartat segon 8, que: «D'acord amb la proposta formulada pel jurat, el director general d'Ensenyament concedirà el premi abans del dia 29 d'octubre de 2004, i es publicarà en el Diari Oficial de la Generalitat Valenciana».
  
Realitzades les corresponents proves, i vista la proposta formulada pel jurat qualificador a què es referix l'apartat segon 3, de 20 de juliol de 2004, de la Direcció General d'Ensenyament, i en virtut de les atribucions que li concedix la pròpia resolució, resolc:
  
Primer
  
Adjudicar el premi de la fase de la Comunitat del V Concurs Hispanoamericà d'Ortografia de l'any 2004 a l'estudiant de l'Institut d'Ensenyament Secundari Benlliure, de València, relacionada a continuació:
  
- Carla Satorres Paniagua.
  
Segundo
  
L'estudiant premiada rebrà un diploma acreditatiu d'esta distinció i a més li serà anotat en el seu expedient acadèmic pel secretari del centre en què està estudiant segon curs de Batxillerat i gaudirà dels beneficis específics que s'establisquen.
  
Tercer
  
L'estudiant premiada serà inscrita per a participar en la tercera fase del V Concurs Hispanoamericà d'Ortografia de l'any 2004, en els termes en què s'establix en la Orde ECI/2110/2004, de 10 de juny (BOE de 30 de juny de 2004).
  
Quart
  
La present resolució entrarà en vigor l'endemà de la publicació en el Diari Oficial de la Generalitat Valenciana.
  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, el present acte, que posa fi a la via administrativa, es podrà recórrer potestativament en reposició o bé s'hi podrà interposar directament un recurs contenciós administratiu en els terminis i davant dels òrgans que s'indiquen a continuació:
  
a) El recurs de reposició s'haurà d'interposar davant del conseller de Cultura, Educació i Esport en el termini d'un mes a comptar des de l'endemà de la publicació.
  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana en el termini de dos mesos, a comptar des de l'endemà de la publicació en el Diari Oficial de la Generalitat Valenciana
  
València, 27 d'octubre de 2004.- El director general d'Ensenyament: Josep Vicent Felip i Monlleó.